Εκλογές της Γερουσίας των Ηνωμένων Πολιτειών 2000

Το 2000 διεξήχθησαν εκλογές για το ένα τρίτο των εδρών στη Γερουσία των Ηνωμένων Πολιτειών μαζί με την εκλογή του Τζορτζ Γ. Μπους στην προεδρία. Περιελάμβανε έναν αριθμό σκληρών αναμετρήσεων που κατέληξαν σε νίκη για το Δημοκρατικό Κόμμα, το οποίο κέρδισε καθαρά τέσσερις έδρες από το Ρεπουμπλικανικό Κόμμα στη Γερουσία (οι Δημοκρατικοί είχαν ήδη κερδίσει μία έδρα από τις εκλογές του 1998 όταν ο Ζελ Μίλλερ (Δ-Τζόρτζια) ανέλαβε μετά τον θάνατο του Πολ Κόβερντελ (Ρ-Τζόρτζια).

Αυτά συνέβησαν έξι έτη αφότου οι Ρεπουμπλικανοί είχαν κερδίσει έδρες στην Τάξη 1 της Γερουσίας κατά τις εκλογές του 1994, και ήταν αυτή η ομάδα της οποίας οι γερουσιαστές επεδίωξαν την επανεκλογή τους ή αποσύρθηκαν το 2000. Επειδή οι Ρεπουμπλικανοί έπρεπε να υπερασπίσουν έναν τόσο μεγάλο αριθμό εδρών, οι περισσότερες αναμετρήσεις που θεωρούντο ανταγωνιστικές κερδήθηκαν από Δημοκρατικούς διεκδικητές. Νίκησαν τους Ρεπουμπλικανούς γερουσιαστές Μπιλ Ροθ (Ρ-Ντέλαγουερ.), Σπένσερ Άμπραχαμ (Ρ-Μίσιγκαν), Ροντ Γκραμς (Ρ-Μινεσότα), Τζον Άσκροφτ (Ρ-Μιζούρι), και Σλέιντ Γκόρτον (Ρ-Ουάσινγκτον), καθώς επίσης κέρδισαν μια ανοικτή έδρα στη Φλόριντα. Η ήττα του Άσκροφτ ήταν αξιοσημείωτη λόγω του ότι ο αντίπαλος του, Μελ Κάρναχαν, είχε πεθάνει πριν την εκλογή, αλλά παρ'όλα αυτά κέρδισε. (Ο Δημοκρατικός κυβερνήτης είχε υποσχεθεί να ορίσει την χήρα του Κάρναχαν στην έδρα αν εκείνος κέρδιζε). Οι Ρεπουμπλικανοί νίκησαν έναν κάτοχο, τον Τσακ Ρομπ (Δ-Βιρτζίνια), και κέρδισαν μια ανοικτή έδρα στη Νεβάδα.

Οι εκλογές κατέληξαν σε μια ίση διαίρεση 50-50 μεταξύ Ρεπουμπλικανών και Δημοκρατικών, που σήμαινε ότι ο Αντιπρόεδρος θα προσέφερε την ψήφο λύσης της ισοψηφίας στην οργάνωση της Γερουσίας.

Αυτό οδήγησε στον έλεγχο της Γερουσίας από τους Δημοκρατικούς για μόλις 17 ημέρες, αφότου ο Αλ Γκορ ήταν ακόμη Αντιπρόεδρος και Πρόεδρος της Γερουσίας κατά την έναρξη της νέας θητείας, στις 3 Ιανουαρίου 2001. Αλλά οι Ρεπουμπλικανοί κέρδισαν τον έλεγχο του σώματος με την ψήφο του νέου Αντιπροέδρου Ντικ Τσένεϊ στις 20 Ιανουαρίου. Η Ρεπουμπλικανική πλειοψηφία θα διαρκούσε μέχρι τις 6 Ιουνίου 2001 οπότε ο Ρεπουμπλικανός Γερουσιαστής Τζιμ Τζέφορντς του Βέρμοντ άφησε το Ρεπουμπλικανικό Κόμμα και έγινε Ανεξάρτητος επιλέγοντας να συντάσσεται με τους Δημοκρατικούς. Οι Ρεπουμπλικανοί κέρδισαν τον έλεγχο της Γερουσίας πάλι στις ενδιάμεσες εκλογές του 2002.

Μεταβολή στη σύνθεση της Γερουσίας

Αξιοσημείωτες αναμετρήσεις

Δημοκρατικά κέρδη 
Ντέλαγουερ: Ο κάτοχος Γερουσιαστής πέντε θητειών Ουίλλιαμ Β. Ροθ, νεότερος (Ρ-Ντελάγουερ) ηττήθηκε από τον απερχόμενο Κυβερνήτη Τόμας Ρ. Κάρπερ (Δ-Ντέλαγουερ).  Η ηλικία των δύο υποψηφίων ήταν ένα αφανές θέμα της εκστρατείας καθώς η σχετική νεότητα του Κάρπερ ερχόταν σε αντίθεση με την ηλικία του ογδοντάχρονου Ροθ.
Φλόριντα: Ο Γερουσιαστής Κόννι Μακ III (Ρ-Φλόριντα) αποσύρθηκε μετά από δύο θητείες. Το πρώην μέλος του Κογκρέσου Μπιλ Νέλσον (Δ-Φλόριντα) νίκησε τον Ρεπουμπλικανό Μπιλ ΜακΚόλλουμ (Ρ-Φλόριντα) σε μια οριακή αναμέτρηση η οποία παρ'όλα αυτά επισκιάσθηκε από την αμφιλεγόμενη προεδρική αναμέτρηση στη Φλόριντα.
Μίσιγκαν: Ο Γερουσιαστής Σπένσερ Άμπραχαμ (Ρ-Μίσιγκαν) έχασε την έδρα του από την Αντιπρόσωπο Ντέμπι Στέιμπναου (Δ-Μίσιγκαν).  Η αμφιλεγόμενη εκλογή σηματοδοτήθηκε από μια σειρά διαφημίσεων τρίτων κομμάτων που επετίθεντο στον Άμπραχαμ για τις επιδόσεις του στην ασφάλεια των συνόρων.
Μινεσότα: Ο Γερουσιαστής Ροντ Γκραμς (Ρ-Μινεσότα) ηττήθηκε από τον πρώην Πολιτειακό Εκτιμητή Μαρκ Ντέιτον (Δ).  Ως κληρονόμος αλυσίδας πολυκαταστημάτων, ο Ντέιτον μπόρεσε να αυτοχρηματοδοτηήσει την $12 εκατομμυρίων εκστρατεία του.
Μιζούρι: Σε μια από τις πιο αυνήθιστες αναμετρήσεις του κύκλου, ο νεκρός Κυβερνήτης Μελ Κάρναχαν (Δ) νίκησε τον Γερουσιαστή Τζον Άσκροφτ (Ρ-Μιζούρι).  Ο Κάρναχαν πέθανε σε συντριβή αεροπλάνου τρεις εβδομάδες πριν την εκλογική αναμέτρηση, κάτι που δημιούργησε μια μεγάλη ψήφο συμπάθειας που έσπρωξε τον Κάρναχαν στην κορυφή.  Η χήρα του, Τζιν, διορίσθηκε ενδιάμεσα στην θέση του συζύγου της.
Ουάσινγκτον: Ο Γερουσιαστής Σλέιντ Γκόρτον (Ρ-Ουάσινγκτον) έχασε την έδρα του για δεύτερη φορά από την πρώην Αντιπρόσωπο του Κογκρέσου Μαρία Κάντγουελ (Δ-Ουάσινγκτον). Το σλόγκαν της Κάντγουελ "Your voice for a change" (Η φωνή σας για την αλλαγή) αναφερόταν στο σλόγκαν "Time for a change" (Ώρα για αλλαγή) το οποίο χρησιμοποίησε όταν αγωνίστηκε ενάντια στον Ουόρρεν Τζ. Μάγκνουσον το 1980.

Ρεπουμπλικανικά κέρδη 
Νεβάδα: Το πρώην μέλος του Κογκρέσου Τζον Ένσαιν (Ρ-Νεβάδα) νίκησε τον Δημοκρατικό δικηγόρο και παρουσιαστή talk show Έντουαρντ Μ. Μπέρνσταϊν για την έδρα του Γερουσιαστή Ρίτσαρντ Μπράιαν (Δ-Νεβάδα).  Ο Ένσαϊν στερείτο 428 ψήφων και δεν μπόρεσε να νικήσει τον Γερουσιαστή Χάρι Ριντ (Δ-Νεβάδα) σε μια αναμέτρηση για τη Γερουσία δύο έτη νωρίτερα.
Βιρτζίνια: Ο Γερουσιαστής Τσακ Ρομπ (Δ-Βιρτζίνια) ηττήθηκε σε μια στενή αναμέτρηση με τον πρώην Κυβερνήτη Τζορτζ Άλλεν (Ρ).  Ο Ρομπ είχε επιβιώσει από μια πρόκληση από τον Όλιβερ Νορθ στη Ρεπουμπλικανική σαρωτική νίκη του 1994, αλλά δεν μπόρεσε να κερδίσει τον δημοφιλή Άλλεν παρά την Δημοκρατική τάση του έτους αυτού.

Αμετάβλητα Δημοκρατικά 
Νεμπράσκα: Ο πρώην Κυβερνήτης Μπεν Νέλσον (Δ) με μικρή διαφορά νίκησε τον Γενικό Εισαγγελέα Ντον Στένμπεργκ (Ρ) για την έδρα του αποσυρόμενου Μπομπ Κέρρεϊ (Δ-Νεμπράσκα).  ο Νέλσον είχε χάσει στην προηγούμενη προσπάθειά του για την Γερουσία το 1996 ενάντια στον Γερουσιαστή Τσακ Χάγκελ (Ρ-Νεμπράσκα).
Νέα Υόρκη: Η απόσυρση του Γερουσιαστή Ντάνιελ Πάτρικ Μόυνιχαν (Δ-Νέα Υόρκη) φαινόταν να δημιουργεί μια αναμέτρηση ανάμεσα στην Πρώτη Κυρία Χίλαρι Ρόνταμ Κλίντον και τον Δήμαρχο της πόλης της  Νέας Υόρκης Ρούντι Τζουλιάνι.  Ο Τζουλιάνι, όμως, αναγκάσθηκε να βγει από την αναμέτρηση επειδή διαγνώσθηκε με καρκίνο του προστάτη και λόγου του ταραχώδους διαζυγίου του από την ηθοποιό Ντόννα Χάνοβερ.  Η Κλίντον αντίθετα αντιμετώπισε τον ελάχιστα γνωστό μέλος του Κογκρέσου Ρικ Λάτσιο (Ρ-Νέα Υόρκη), ο οποίος δεν μπορούσε να φθάσει τις ικανότητες προσέλκυσης χρηματοδότησης και την αναγνώριση του ονόματος της Κλίντον.  Η εκλογή της Κλίντον σηματοδότησε την πρώτη φορά που μια Πρώτη Κυρία ανέλαβε αιρετό αξίωμα στην Αμερικανική ιστορία.

Αμετάβλητα Ρεπουμπλικανικά 
Μοντάνα: Ο κάτοχος Γερουσιαστής δύο θητειών Κόνραντ Μπερνς (Ρ-Μοντάνα) αντιμετώπισε μια ανέλπιστα σκληρή πρόκληση από τον Δημοκρατικό αντίπαλό του, ιδιοκτήτη ράντσου και μέλλοντα  κυβερνήτη Μπράιαν Σβάιτσερ.  Ο Μπερνς οριακά κέρδισε την επανεκλογή του.

Σύνοψη αποτελεσμάτων 

1 Τα σύνολα δεν περιλαμβάνουν τους συμμετέχοντες ψηφοφόρους οι οποίοι αρνήθηκαν να ψηφίσουν για την Γερουσία των ΗΠΑ. Οι υποψήφιοι στην Ειδική Εκλογή της Τζόρτζια για την πλήρωση της έδρας του αποθανόντος Γερουσιαστή Πολ Κόβερντελ απαιτείτο να είναι μη κομματικοί. Όμως, ο Ζελ Μίλλερ και ο Ματ Μάττινγκλυ προστέθηκαν στις Δημοκρατικές και Ρεπουμπλικανικές στήλες αντίστοιχα και όλοι οι άλλοι υποψήφιοι στην στήλη των Ανεξάρτητων.

Πλήρης κατάλογος αναμετρήσεων

Δείτε επίσης 
Εκλογές της Βουλής των Αντιπροσώπων των Ηνωμένων Πολιτειών 2000